"Setswana Puotlaleletso ya Ntlha (FAL)/P2 9 DBE/2022 SC/NSC 2.2 NOPOLO D Yo mmotlana a nanoga kwa ntle ga puo, a tswela kwa ntle. Rraagwe a itse gore kgopolo e e mo go ene, le mo go morwae e teng. Ba mo sala morago ka tsela e barongwa ba neng ba ya go tla ka yone; sekgala sa maele go tloga fa morakeng ba tswa mo tseleng, ba tlhwaya tsebe. Morago ga lobaka lo se lopane ba utlwa mosito wa bone; go ise go fete lobaka lo loleele ba rotoga. 5 Yo mongwe a kgotšwa, ya re a leka go tsetsepela a pheuga. O sa le a utlwa ka menwana ya motho yo o thata jaaka ntswetshipi go nwela mo kgokgotsong ya gagwe, maloba ya bo e le maabane. Molekane a lemoga gore bo sele, di bolotse; sengwe sa mo opa thini ya tsebe, a tlola, e rile a tlhoma ditlhako fa fatshe a amogelwa ke boidiidi mo lefifing. Mo sekgweng se 10 ba neng ba sa tswa go feta ka sone go le khuti e tona, e e lekanang batho ba babedi. Ba ba latlhela mo go yone gore ba tsoge ba ba katela bo sele. Mo mosong banna ba phuthegela kwa kgotla go leta barongwa. Ka nako ya di bolola ba lootsa boswadi, matlho a le mo tseleng ya moraka wa ga Tukisang. Ga fitlha nako ya di tlwaela mafulo. Ba fela pelo. 15 2.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Tsala e kgolo ya ga Obakeng ke … A Motlhoiwa. B Molefe. C Motsumi. D Modimoeng. (1) 2.2.2 Ke ka ntlha ya eng Serokolo a ne a tlhoile Motlhoiwa? (2) 2.2.3 Serokolo o ne a le kwa kae fa kgosi e thopiwa? (2) 2.2.4 Goreng kgosi e reteletswe ke go kua fa ba mo thopa? (2) 2.2.5 Tlhalosa gore ke ka ntlha ya eng Matlhodi a ne a belaela gore Obakeng o itse sengwe ka go timela ga bana ba ga Tukisang. (2) 2.2.6 Tukisang o ne a itse gore barongwa ba ntlha ba kgosi ba kwa kae. A se ke ntlha kgotsa kakanyo? (2) 2.2.7 Ke lebaka lefe le le dirileng gore Modimoeng a feleletse a betlile mokoro? (2) 2.2.8 Bolela gore Modimoeng o tshamekile karolo efe mo botshelong jwa kgosi ya kwa Phiritona. (2) 2.2.9 Tlhalosa gore Tukisang o tlhokofetse jang. (2) [35] Kwalololo e ileditswe Phetla"